  Анжелика Тихонова корреспондент 13-тӥ шуркынмонэ Башкириысь Мишкино черкогуртын «Мишкан - культурная столица финно-угорского мира - 2020» ӵектос улсын финн-угор калыклэсь кырӟанъёссэс егит быдэсъясьёс куспын «Яндар йӱк – 2020» («Жингрес куараос») усьтэм вожвылъяськон ортчоз. Отчы Удмуртиысь но кырӟасьёс пыриськыны быгато. Со сярысь ӵектослэн «ВКонтакте» мерлыко вотэсысь бамаз ивортӥзы. Вожвылъяськон онлайн амалэн ортчоз. Пыриськисьёсты ыстэм видеороликъёссыя дунъялозы Конкурсэ 15-35 аресъем кырӟасьёс пыриськыны быгато. Соос финн-угор кылъёсын калык но эстрада кырӟан быдэстыны кулэ. Куриськонъёсты 9-тӥ шуркынмонозь metod_mishkino@mail.ru электрон почтае кутозы. Вожвылъяськонлэн куронъёсыныз пыр-почгес  тодматскыны луэ. Вожвылъяськонлэн ужпумъёсыз – калык кырӟанэз но финн-угор выжыысь крезьгурчиослэсь ужъёссэс вӧлмытон, устооссэ егит кырӟасьёсты шараян но быгатонлыкъёссэ азинтыны юрттон.  Тодэ вайытом, озьы ик Башкириын «Чеберай - 2020» вожвылъяськонэ пыриськисьёсты возьмало.  Тегъёс: Лулчеберет Удмуртия йӧскалыклулчеберет вожвылъяськон Башкирия удмуртъёс финн-угоркалыкъёс кырӟан  